Papildus vienošanās Nr.11
pie 12.09.2024. līguma Nr.AMD-24-6172-lī

“Par transporta būvju Daugavas labajā krastā (Ziemeļu rajonā un Vidzemes priekšpilsētā) Rīgā ikdienas uzturēšanu”
	Rīgā
	Datums skatāms laika zīmogā


Rīgas valstspilsētas pašvaldības Ārtelpas un mobilitātes departaments, juridiskā adrese Ģertrūdes iela 36, Rīga, LV-1011 (turpmāk – Pasūtītājs), [:], no vienas puses un

Sabiedrība ar ierobežotu atbildību “Vizii Urban”, vienotais reģistrācijas numurs 40203413376, (turpmāk – Izpildītājs), [:], no otras puses, abi kopā turpmāk – Puses, 
pamatojoties uz Publisko iepirkumu likuma 61.panta trešās daļas 1.punktu un atklāta konkursa “Transporta būvju ikdienas uzturēšana no 2024.gada līdz 2029.gadam, Rīgā” (iepirkuma identifikācijas Nr. CAIP 2024/04) (turpmāk - Konkurss) 3.daļas “Transporta būvju uzturēšana Daugavas labajā krastā (Ziemeļu rajonā un Vidzemes priekšpilsētā) Rīgā” rezultātiem 2024.gada 12.septembrī noslēgtā līguma Nr.AMD-24-6172-lī (turpmāk – Līgums) 1.3., 11.1., 11.2.apakšpunktu, noslēdz šo vienošanos (turpmāk – Vienošanās) un vienojas par sekojošo:
1. Līguma 1.3.apakšpunktu izteikt šādā redakcijā: “Ņemot vērā, ka transporta būvju ikdienas uzturēšanu finansē no pašvaldības budžeta, kurš tiek apstiprināts katru kalendāro gadu, katra kalendārā gada Līguma summa ir visu attiecīgā kalendārā gada darbu izmaksu kopsumma (un tiks noteikta ar papildus vienošanām pie Līguma, kuras Puses noslēgs pēc attiecīgā kalendārā gada budžeta apstiprināšanas (par 2024.gadu – 5 (piecu) darba dienu laikā pēc Līguma noslēgšanas). Ja budžets nav apstiprināts līdz iepriekšējā gada 31.decembrim, Puses atbilstoši piešķirtajiem līdzekļiem papildus vienošanos slēdz uz īsāku termiņu, bet pēc budžeta apstiprināšanas – uz atlikušo kalendārā gada daļu.”.
2. Līguma 11.2.apakšpunktu izteikt šādā redakcijā “11.2.Vienību (darbu veidu) cenas, kuras Izpildītājs ir norādījis Konkursa piedāvājumā, tiek koriģētas (paaugstinātas vai samazinātas) 1 (vienu) reizi gadā, sākot ar nākamo gadu pēc Līgumā paredzēto darbu izpildes uzsākšanas, vadoties no Latvijas Republikas Centrālās statistikas pārvaldes (turpmāk – CSP) noteiktajiem visu būvniecības objektu, izmaksu indeksiem un pārmaiņām (inflācija vai deflācija) iepriekšējā kalendārā gada ceturtajā ceturksnī (piemēram, ja Līguma izpilde uzsākta ar 2024.gada 1.oktobri, vienību cenas tiek koriģētās ar 2025.gada 1.oktobri. Vienību cenas tiek koriģētas vadoties no CSP noteiktajiem visu būvniecības, objektu izmaksu indeksiem un pārmaiņām (inflācija vai deflācija) 2024.gada ceturtajā ceturksnī pret 2023.gada ceturto ceturksni).”.
3. Vienību (darbu veidu) cenas, kuras Izpildītājs ir norādījis Konkursa piedāvājumā, no 2025.gada 1.oktobra līdz 2026.gada 30.septembrim tiek paaugstinātas par 2%, atbilstoši Centrālās statistikas pārvaldes 2025.gada 12.februāra vēstulei Nr.1903-03/2025/112 (pielikumā).

4. Vienošanās stājas spēkā tās parakstīšanas dienā, kas ir pēdējā elektroniskā paraksta un laika zīmoga datums.
5. Vienošanās sastādīta uz divām lapām un ir Līguma neatņemama sastāvdaļa. Vienošanās parakstīta elektroniski ar drošu elektronisko parakstu un satur laika zīmogu. 
6. No Līguma darbības sākuma ir noslēgtas papildus vienošanās par 12 860 196.16 EUR ar PVN (divpadsmit miljoni astoņi simti sešdesmit tūkstoši viens simts deviņdesmit seši euro un 16 centi).

